祖雲達斯愈踢愈沉 細盤有着「素」
2024年04月02日 18:01
東網電視
更多新聞短片
意大利盃4強首回合,祖雲達斯主場鬥拉素。(Getty Images)
意大利盃4強首回合,祖雲達斯先於主場鬥拉素。雙方啱啱喺上場聯賽交鋒,結果由新帥杜陀領軍嘅拉素小勝1比0,士氣及信心無疑勝一籌,反觀祖記愈踢愈沉,即使有地利亦難言勝算,加上首回合亦唔需要谷盡,拉素近4場意盃全開2球或以下,首選入球細。(周三凌晨3時開賽)
祖記近況不濟,已經4場不勝,並且連續兩場冇波入,兩大箭頭費達歷高基艾沙及摩斯堅恩腳頭無靈,就算杜辛華荷域停完賽可以復出,恐怕孤掌難鳴,想攻破拉素大門唔係咁易,何況佢哋要提防客軍反擊,一旦唔小心喺主場輸波,次回合作客就更難翻身,相信今晚都係穩陣行先。
拉素方面前主帥沙利上月辭職後,會方請嚟杜陀執教,呢位45歲克羅地亞名宿球員時代效力過今仗對手祖雲達斯9年,對呢支意甲豪門底蘊瞭如指掌。杜陀上場首次領軍,立即協助拉素主場以1比0擊敗「老婦人」,近6場首次冇失波。杜陀踢後衞出身,加上曾於意大利球壇打滾多年,深明防守之道,首回合必以不敗為前提,但求全身而退,次回合返主場再搏過,今晚必定縮後嚟踢,細盤值追。
更多賠率: